# name
Col·lecció digital Dr. Sabater Pi - Naturalista. Gener 2007

# metadata.dc.description[].value
Imatge utilitzada per fer publicitat de novetats  del CRAI de la Universitat de Barcelona - Vitrina Gener 2007.

# metadata.dc.description.abstract[].value
'Dr. Sabater Pi. Dibuix Naturalista - UB'  és la primera col·lecció digital de la UB que s'ha incorporat a la Memòria Digital de Catalunya (MDC). La Memòria Digital de Catalunya, és un projecte en col·laboració amb el CBUC en forma de dipòsit cooperatiu des del que es poden consultar, en accés obert, col·leccions digitalitzades de revistes catalanes antigues, fotografies, mapes, cartells, ex-libris, etc. relacionats amb Catalunya. La principal finalitat de la MDC és augmentar la visibilitat i consulta del patrimoni català. Aquesta finalitat es concreta en tres objectius: Impulsar la digitalització del patrimoni català. Ser la interfície que permeti la consulta conjunta d’aquest patrimoni. Facilitar els instruments per a la seva preservació. La col·lecció digital que ara hi publiquem és una part del fons de la Col·lecció Sabater Pi, i està formada per la totalitat dels dibuixos, uns 1.500, que han estat  realitzats en el decurs de més de cinquanta anys de vida professional del Dr. Sabater Pi, reconegut especialista en etologia, primatologia i antropologia africana. La importància d'aquesta col·lecció es troba en la singularitat, varietat i quantitat dels dibuixos que han estat obtinguts per visió directa, és a dir, apunts del natural. El seu contingut es podria agrupar en 4 grans apartats: Etnografia, Fauna, Flora, Paisatges. Es tracta d'un recull extraordinàriament complet per la seva singularitat, varietat i quantitat, i és en aquest sentit que, sens dubte, aquest conjunt únic tindrà un procés de valoració important en el decurs del pas del temps.

# metadata.dc.rights[].value
cc-by (c) Universitat de Barcelona. CRAI, 2007

# metadata.dc.title[].value
Col·lecció digital Dr. Sabater Pi - Naturalista. Gener 2007

# metadata.dc.title.alternative[].value
La Col·lecció 'Dr. Sabater Pi. Dibuix Naturalista - UB' a la Memòria Digital de Catalunya